Πριν από το Βελγικό Γκραν Πρι, ο Φερστάπεν απέκτησε έναν νέο ομόσταβλό στο πρόσωπο του Alexander Albon αφότου ο Pierre Gasly υποβιβἀστηκε στην Toro Rosso. Στον αγώνα, ο Φερστάπεν είχε μια αδύναμη εκκίνηση και συγκρούστηκε με τον Kimi Raikkonen στην πρώτη στροφή, με αποτέλεσμα πρόβλημα στις αναρτήσεις και την απόσυρσή του από τον αγώνα, την πρώτη του στην σεζόν. Στην Ιταλία, δεν έθεσε χρόνο κατά την διάρκεια των κατατακτηρίων λόγω ηλεκτρολογικών προβλημάτων στον πρώτο γύρο των κατατακτηρίων, αλλά ήταν αναγκασμένος να ξεκινήσει από την τελευταία θέση της σχάρας εκκίνησης λόγω ποινής αφού άλλαξε εξάρτημα του κινητήρα. Αφου τραυμάτησε την μπροστινή αεροτομή στον πρώτο γύρο, ανέκαμψε για να τελειώσει τον αγώνα στην 8η θέση. Ακολούθησαν αποτελέσματα στην 3η και 4η θέση στην Σιγκαπούρη και την Ρωσία αντίστοιχα. Αφού υπέστη ζημιά στον πρώτο γύρο του Ιαπωνικού Γκραν Πρι μετά από επαφή με τον Charles Leclerc, ο Φερστάπεν οδηγήθηκε στην δεύτερη απόσυρσή του στην χρονιά.